Nemcsak a betelefonáló, a KARC FM műsorvezetője is véresen komolyan vette a viccnek szánt sorosozó írást
Mondani sem kell: az esküvő közben.
A Karc FM Paláver című műsorába betelefonált „Dalma asszony”, aki szó szerint idézett a Hírcsárda pénteken megjelent kamucikkéből. Soros György Mein Plan, szabad fordításban az Az én tervem című könyvéről mondta el véleményét, ami persze nem létezik, de ez sem neki, sem Jurák Kata műsorvezetőnek nem esett le.

Volt itt minden, például, hogy a könyvben az szerepel:

  a drogok kötelezővé tétele, a pedofília bátorítása, az SZDSZ felélesztése és kormányra juttatása.

A betelefonáló az Origo, 888, és Pesti Srácok elhallgatását is megemlítette, mint a legújabb Soros-terv része, de Jurák még ekkor sem kezdte el kapizsgálni, hogy itt valami ordas nagy baromságról beszél „Dalma asszony”.

A végén azért már érezte a műsorvezető, hogy valami nem kerek, de még ekkor sem jelezte a betelefonálónak, hogy asszonyom, maga egy viccnek szánt cikket vesz véresen komolyan. Jurák csak annyit mondott: ő mást olvasott Soros Györgytől, illetve „ő nem ezzel a fordítással találkozott”.

(comment.blog, hvg.hu)
hírcsárda